**Správa zo služobnej cesty**

**Odovzdanie tréningových pomôcok z rozpočtu CTM 2020 regionálnym CTM**

Správu napísala Jana Lazarová, dňa 18. 4. 2021

Predmet odovzdania:

|  |  |  |
| --- | --- | --- |
| 1. | Kit Initiation – tréningová konštrukcia | 1 sada |
| 2. | OBUT gule 65 mm, 500 g | 5 sád á 3 gule |
| 3. | gule 70 mm, 560 g | 5 sád á 3 gule |
| 4. | púzdro boulenciel/MS | 10 |
| 5. | handrička MS | 10 |
| 6. | indoor gule 400g | 3 sady á 6 gúľ |
| 7. | indoor gule 680g | 3 sady á 6 gúľ |
| 8. | **sady Tir de precision/na streľbu** |  |
|  | šablóna | 1 |
|  | sada cieľových gúľ | 1 (3 gule) |

Keďže prezídium na základe stále pretrvávajúcej pandemickej situácie zrušilo oficiálne podujatia v mesiacoch apríl a máj, čo znamená, že najbližšie sa budeme môcť stretnúť na turnajoch v júni, rozhodla som sa nečakať a zaviezť tréningové pomôcky zakúpené z rozpočtu CTM 2020 do regionálnych CTM Sever a Juh, aby sa mohli využívať už aj dokým začne oficiálna sezóna. Trénovanie je totiž pre vonkajšie športy povolené.

Pri tejto príležitosti sa konali aj tréningy členov CTM. Tréningy prebehli formou rôznych ateliérov, opravy nesprávnych návykov, vysvetlenia techník hodu atď.

**CTM Sever** - 9. 4., miesto: obec Podhradie – nové ihriská

Prevzatie pomôcok na základe Preberacieho protokolu: Michal Bačé, predseda CTM Sever

Tréningu sa zúčastnili členovia CTM Vladimír Bačé, Filip Bačé, Gréta Piršelová, Lucia Benčaťová, podmienečne prijaté členky Klára Karcolová, Patrícia Bohdanová a adept na členstvo Tomáš Bella.

Asistent tréningu: Lukáš Tomka, ktorý zároveň prijal návrh predsedkyne CTM a prijal post oficiálneho spolupracovníka CTM, s primárnym zameraním na trénovanie hráčskej základne na Severe

**CTM Juh** - 16. 4., miesto: obec Mikušovce pri Lučenci – nové ihriská

Prevzatie pomôcok na základe Preberacieho protokolu: Veronika Kelemenová, predsedkyňa CTM Juh

Tréningu sa zúčastnil člen CTM Kristian Kelemen a adeptka na členstvo Lea Ďurošová. U Kristiana ako adepta na post v repre tíme na ME Juniorov 2021 sme sa zamerali na plas aj streľbu a úpravu techník.

**Košice** – 16. 4.

V Košiciach veľmi pravdepodobne vznikne regionálne CTM od budúceho roka pod záštitou klubu Tontons. V klube Tontons je aktuálne 10 hráčov U18. Práve preto CTM zapožičalo klubu jednu tréningovú sadu Kit, 10 kruhov a 5 sád (á 3 gule) rekreačných gúľ 70 mm, 560 g. Pomôcky prevzal prezident klubu Tontons Yves Rouche. Stretnutia sa zúčastnil aj podpredseda klubu Jean-Charles Vanbaeslere. Pri tejto príležitosti sa mal konať aj tréning pre potenciálnych členov CTM, ale počasie (dážď, sneh, nízke teploty) nám urobilo škrt cez plány. Návštevu sme využili na prebratie možností spolupráce už v tomto roku.

**Záver**

Cestu považujem za veľmi zmysluplnú; spnila účel a predčila moje očakávania najmä čo sa týka úrovne hráčov/hráčiek, ich záujmu o tréning a spoluprácu s trénermi, ako aj prístupu a organizácie zo strany predsedov regionálnych CTM, Michala a Veroniky.